На основу члана 55. став 1. тачка 2. и члана 60. став 1. тачка 1. Закона о јавним набавкама („Службени гласник РС“, број 124/12, 14/15 и 68/15), Министарство за рад, запошљавање, борачка и социјална питања

објављује

**ПОЗИВ ЗА ПОДНОШЕЊЕ ПОНУДА (17/2017)**

**Назив наручиоца**: **РЕПУБЛИКА СРБИЈА, МИНИСТАРСТВО ЗА РАД, ЗАПОШЉАВАЊЕ, БОРАЧКА И СОЦИЈАЛНА ПИТАЊА  
Адреса наручиоца**: Немањина 22-26, Београд  **Интернет страница наручиоца**: [www.minrzs.gov.rs](http://www.minrzs.gov.rs/)

**Врста наручиоца:** Орган државне управе **Врста поступка јавне набавке**: Отворени поступак **Врста предмета набавке**: Услуге **Опис предмета набавке**: услуге интернета на 278 локација у Републици Србији, за потребе Министарства за рад, запошљавање, борачка и социјална питања,

Ознака ОРН : 72400000 **–** услуге интернета

**Критеријуми, елементи критеријума за доделу уговора**:

Избор најповољније понуде ће се извршити применом критеријума **„Економски најповољнија понуда“.**

Елементи критеријума за вредновање понуда су:

1.Понуђена цена- 70 пондера

2.Функционалност -30 пондера

1. **Цена услуге интернета**

Максималан износ овог критеријума износи 70 пондера. Максималан износ добија понуђач који понуди најнижу цену. Остали понуђачи рангирају се по формули

*Најповољнија цена х максималан број пондера*

*Понуђена цена*

**2.Функционалност интернета**

Максималан износ овог критеријума износи 30 пондера

Бодовање функционалности

|  |  |  |
| --- | --- | --- |
| Проценат локација | Садржај услуга | Пондери |
| више од 80% локација | реализовано преко оптичког или бакарног приступа | 30 |
| 50-80% локација | реализовано преко оптичког или бакарног приступа | 20 |
| до 50% локација | реализовано преко оптичког или бакарног приступа | 10 |

Укупна вредност пондера добија се збиром свих појединачних пондера:

БП=ЦУ+ФУ

Уколико две или више понуда имају исту број пондера биће изабрана понуда оног понуђача који је понудио нижу цену.

Уколико две или више понуда имају исту понуђену цену избор ће се извршити јавним жребањем у просторијама Наручиоца у присуству чланова Комисије и представника понуђача и то тако што ће се редни бројеви понуда уписати на посебне листиће и убацити у кутију из које ће се извући један листић.

**Начин преузимања конкурсне документације, односно интернет адреса где је конкурсна документација доступна**: Конкурсну документацију заинтересована лица могу преузети лично код наручиоца, у Београду, Улица Немањина 22-26, III спрат, канцеларија број 4а, крило Ц или се иста може преузети са интернет странице наручиоца: www.minrzs.gov.rs, односно са Портала јавних набавки:  [www.ujn.gov.rs](http://www.ujn.gov.rs/) Конкурсна документација се налази у прилогу Позива за достављање понуда.

Адреса и интернет адреса државног органа или организације, односно органа или службе територијалне аутономије или локалне самоуправе где се могу благовремено добити исправни подаци о пореским обавезама, заштити животне средине, заштити при запошљавању, уловима рада и сл:

Министарство финансија [www.mfin.gov.rs](http://www.mfin.gov.rs)

Министарство пољопривреде и заштите животне средине www.mpzzs.gov.rs

Агенција за заштиту животне средине [www.sepa.gov.rs](http://www.sepa.gov.rs)

Министарство за рад, запошљавање, борачка и социјална питања [www.minrzs.gov.rs](http://www.minrzs.gov.rs)

**Начин подношења понуде и рок за подношење понуде**: Понуда се доставља на адресу Министарство за рад, запошљавање, борачка и социјална питања, Београд, Немањина 22-26*,* са назнаком: Министарство за рад, запошљавање, борачка и социјална питања, Немањина 22-26, 11000 Београд*,* са назнаком: **,,Понуда за јавну набавку услуга интернета** на 278 локација у Републици Србији,**, ЈН бр. 17/2017 - НЕ ОТВАРАТИ”.** Понуда се сматра благовременом уколико је примљена од стране наручиоца до **21. августа 2017. године до 12:00 часова***.*

Место, време и начин отварања понуде: Министарство за рад, запошљавање, борачка и социјална питања, **Немањина 22-26, 11000 Београд, Ц-крило, трећи спрат, канцеларија 4а, дана 21. августа 2017. године у 12:30 часова, у присуству чланова комисије, понуђача и заинтересованих лица.**

**Услови под којима представници понуђача могу учествовати у поступку отварања понуда**: Представници понуђача, који намеравају да присуствују отварању понуда, обавезни су да поднесу пуномоћје за учешће у поступку отварања понуда. Заинтересованим лицима која нису понуђачи, Комисија за предметну јавну набавку може дозволити да присуствују отварању понуда, уколико су та лица пре започињања поступка отварања понуда, поднела писани захтев са образложењем и приложила пуномоћје за присуство поступку отварања понуда. У поступку отварања понуда могу активно учествовати само овлашћени представници понуђача.

**Рок за доношење одлуке о додели уговора**: до 25 дана од дана отварања понуда.

**Лице за контакт:** Лице за контакт: **Станиша Грковић,**

Е - mail адреса: **grkovic@minrzs.gov.rs**